Motor
In motor (Latyn foar "beweger") is in masine dy't ûntwurpen is om ien of mear foarmen fan enerzjy om te setten yn bewegingsenerzjy. Almeast wurdt dêrfoar gebrûk makke fan in rûntsjedraaiende beweging, mar lineêre bewegings binne ek mooglik. Fan in masine mei in motor wurdt sein dat dy motorisearre is.

Utfining
De foarrinner fan 'e motor wie de steammasine dy't yn 1764 troch de Ingelsman James Watt ûntwikkele waard. De earste echte motor waard yn 1804 yn Frankryk test troch Isaac de Rivaz. Der folge in lange, stadige ûntwikkeling oant Etienne Lenoir yn 1860 de ferbrâningsmotor útfûn.

Tapassing
In motor is faak bedoeld foar de oandriuwing fan in masine. Dêrby kin it gean om in motorfiertúch, mar ek om in masine foar hysjen/optillen, boarjen, seagjen, skroevjen, skuorjen, poetsen, waskjen, pompen, sûgen, graven of it byhâlden en oanjaan fan 'e tiid.

Yndieling
Der wurdt ûnderskie makke tusken ferskillende soarten motors oan 'e hân fan 'e foarm fan enerzjy dêr't se op wurkje. Sa is der:
de elektryske motor (rint op elektrisiteit)
de waarmtemotor (basearre op 'e termodynamika, wêrby't it 'rinnen' fan 'e motor feroarsake wurdt troch ferskillen yn temperatuer; de temperatuerferskillen kinne sawol útwindich wêze, lykas by de stirlingmotor, as ynwindich feroarsake wurde, lykas by de ferbrâningsmotor, dy't by de ferbrâning gemyske enerzjy omset nei bewegingsenerzjy)
de steammasine (is neffens de algemiene definysje ek in motor, mar wurdt sa net neamd, wierskynlik om't it wurd "motor" pas ynfierd waard doe't de steammasine al bestie)

Foarbylden fan motors
benzinemotor
diselmotor
elektromotor
fearmotor
fjouwertaktmotor
gasturbine
hydromotor
ynjeksjemotor
ioanemotor
mingselmotor
parsluchtmotor
petroaleummotor
raketmotor
fêstebrânstofmotor
floeiberebrânstofmotor
rotaasjemotor
strielmotor
twataktmotor
V-motor
wankelmotor

 
Technyk
Technology
Yntroduksje út 1804
Lienwurd út it Latyn